

**ЧӐВАШ РЕСПУБЛИКИН**

## САККУНӖ

**ЧӐВАШ РЕСПУБЛИКИН**

**"ЧӐВАШ РЕСПУБЛИКИНЧЕ КУЛЬТУРА   
ЕТКЕРӖН ОБЪЕКЧӖСЕМ (ИСТОРИПЕ КУЛЬТУРА**

**ПАЛӐКӖСЕМ) ҪИНЧЕН" САККУННЕ**

**УЛШӐНУСЕМ КӖРТЕССИ ҪИНЧЕН**

*Чӑваш Республикин Патшалӑх Канашӗ*

*2018 ҫулхи чӳк уйӑхӗн 27-мӗшӗнче йышӑннӑ*

## 1 статья

Чӑваш Республикин "Чӑваш Республикинче культура еткерӗн объек­чӗсем (историпе культура палӑкӗсем) ҫинчен" 2005 ҫулхи ака уйӑхӗн 12-мӗ­шӗнчи 10 №-лӗ саккунне (Чӑваш Республикин Патшалӑх Канашӗн ведомо­ҫӗсем, 2005, 62 №; 2006, 69 №; 2008, 75, 77 №-сем; Чӑваш Республикин Саккунӗсен пуххи, 2013, 7, 12 №-сем; 2015, 6 №; 2016, 3, 6 №-сем; 2017, 4 №; "Республика" хаҫат, 2018, ҫӗртме уйӑхӗн 27-мӗшӗ) ҫакӑн пек улшӑнусем кӗртес:

1) 3 статьяра:

а) 121-мӗш тата 122-мӗш пунктсене ҫакӑн пек ҫырса хурас:

"121) федераци пӗлтерӗшлӗ культура еткерӗн объекчӗсен сыхлав зонисене, ҫав шутра культура еткерӗн объекчӗсен пӗрлештернӗ сыхлав зонине (Раҫҫей Федерацийӗнчи халӑхсен культура еткерӗн уйрӑмах хаклӑ объекчӗсенетата Пӗтӗм тӗнчери еткерӗн списокне кӗртнӗ культура еткерӗн объекчӗсен сыхлав зонисене шута илмесӗр) палӑртасси, улӑштарасси ҫинчен калакан йышӑнусене тӑвасси тата культура еткерӗн объекчӗсене сыхлакан федераци органӗпе килӗштернӗ тӑрӑх культура еткерӗн объекчӗсен сыхлав зонисен проекчӗсене е тата культура еткерӗн объекчӗсен пӗрлештернӗ сыхлав зонин проектне тӗпе хурса асӑннӑ зонӑсен территорийӗсен чиккисенче хула строительствин регламенчӗсем тӗлӗшпе палӑртакан требованисене ҫирӗплетесси;

122) регион (республика) пӗлтерӗшлӗ культура еткерӗн объекчӗсен тата вырӑнти (муниципалитет) пӗлтерӗшлӗ культура еткерӗн объекчӗсен сыхлав зонисене палӑртасси, улӑштарасси ҫинчен калакан йышӑнусене тӑвасси тата культура еткерӗн объекчӗсен сыхлав зонисен проекчӗсене тӗпе хурса ҫав зонӑсен территорийӗсен чиккисенче хула строительствин рег­ламенчӗсем тӗлӗшпе палӑртакан требованисене ҫирӗплетесси;";

ӑ) 13-мӗш пунктра "тата Чӑваш Республикин саккунӗсемпе" сӑмахсене ", ҫак Саккунпа, Чӑваш Республикин ытти саккунӗсемпе тата Чӑваш Республикин ытти нормативлӑ право акчӗсемпе" сӑмахсемпе улӑштарас;

2) 10 статьяра:

а) пӗрремӗш абзаца ҫакӑн пек ҫырса хурас:

"1. Культура еткерӗн объекчӗсен сыхлав зонисен проекчӗсене тӗпе хурса Чӑваш Республикин Министрсен Кабинечӗ Федераци саккунӗпе килӗшӳллӗн культура еткерӗн объекчӗн сыхлав зонисене, ҫав шутра культура еткерӗн объекчӗсен пӗрлештернӗ сыхлав зонине (Раҫҫей Федерацийӗнчи халӑхсен культура еткерӗн уйрӑмах хаклӑ объекчӗсен тата Пӗтӗм тӗнчери еткерӗн списокне кӗртнӗ культура еткерӗн объекчӗсен сыхлав зонисене шута илмесӗр) палӑртасси, улӑштарасси ҫинчен калакан йышӑнусене тӑвать, ҫав зонӑсен территорийӗсен чиккисенчи хула строительствин регламенчӗсем тӗлӗшпе палӑртакан требованисене ҫирӗплетет:";

ӑ) ҫакӑн пек ҫырса 2-мӗш тата 3-мӗш пайсем хушса хурас:

"2. Культура еткерӗн объекчӗн ҫак статьян 1-мӗш пайӗнче кӑтартнӑ сыхлав зонисене пӗтерсе хурасси ҫинчен калакан йышӑнӑва Федераци саккунӗпе килӗшӳллӗн Чӑваш Республикин Министрсен Кабинечӗ тӑвать.

3. Культура еткерӗн объектне реестртан кӑларнӑ чухне культура еткерӗн объекчӗн ҫак статьян 1-мӗш пайӗнче кӑтартнӑ сыхлав зонисем ҫавнашкал зонӑсене пӗтерсе хурасси ҫинчен калакан йышӑнӑва тумасӑрах пӗтсе лараҫҫӗ.";

3) 101 статьян 3-мӗш пайӗнче:

а) виҫҫӗмӗш абзацра "хатӗрленисене" сӑмаха "хатӗрленӗ" сӑмахпа улӑш­тарас, "ҫырса тата ӳкерсе кӑтартни" сӑмахсене "ӳкерсе кӑтартни" сӑмахсемпе улӑштарас;

ӑ) тӑваттӑмӗш абзацра "ҫырса тата ӳкерсе кӑтартнине" сӑмахсене "ӳкерсе кӑтартнине" сӑмахсемпе улӑштарас;

4) 151 статьяра:

а) 5-мӗш пайра:

"Раҫҫей Федерацийӗн Хула строительствин кодексӗн 48 статйин   
12-мӗш пайӗн 3-мӗш пункчӗпе пӑхса хӑварнӑ капиталлӑ строительство объекчӗн проект документацийӗсен пайне" сӑмахсене "капиталлӑ строительство объекчӗн архитектура йышӑнӑвӗсемлӗ проект документацийӗн пайне," сӑмахсемпе улӑштарас;

"е Раҫҫей Федерацийӗн Хула строительствин кодексӗн 51 статйин   
9-мӗш пайӗн 4-мӗш пункчӗпе пӑхса хӑварнӑ харпӑр хӑй вӑйӗпе тӑвакан ҫурт-йӗр строительствин объекчӗн тулашри сӑн-сӑпатне сӑнласа панине пӑхса тухать тата заключени парать" сӑмахсене "тата ун ҫинчен заключени парать" сӑмахсемпе улӑштарас;

ӑ) ҫакӑн пек ҫырса 7-мӗш пай хушса хурас:

"7. Федераци саккунӗн 60 статйин 13-мӗш пункчӗпе килӗшӳллӗн Республикӑри культура еткерӗн объекчӗсене сыхлакан орган харпӑр хӑй вӑйӗпе тӑвакан ҫурт-йӗр строительствин объекчӗн е сад ҫурчӗн тулашри сӑн-сӑпатне сӑнласа панине пӑхса тухать тата харпӑр хӑй вӑйӗпе тӑвакан ҫурт-йӗр строительствин объекчӗн е сад ҫурчӗн тулашри сӑн-сӑпатне сӑнласа пани историлле поселенин сыхлав япалипе тата капиталлӑ строительство объекчӗсем умне архитектура йышӑнӑвӗсем тӗлӗшпе лартакан требованисемпе (вӗсене федераци пӗлтерӗшлӗ историлле поселени е регион (республика) пӗлтерӗшлӗ историлле поселени территорийӗн чиккисенче вырнаҫнӑ территори зони тӗлӗшпе хула строительствин регламенчӗпе ҫирӗплетнӗ) килӗшсе тӑни е килӗшсе тӑманни ҫинчен пӗлтернине федерацин ӗҫ тӑвакан влаҫӗн органне, Чӑваш Республикин ӗҫ тӑвакан влаҫӗн органне е вырӑнти хӑй тытӑмлӑх органне (вӗсем строительство тума ирӗк паракан хута пама полномочи илнӗ), ҫав шутра ведомствӑсем хушшинче электронлӑ майпа хутшӑнса ӗҫлемелли пӗрлехи тытӑмпа тата ун ҫумне ҫыхӑнтаракан регионӑн ведомствӑсем хушшинче электронлӑ майпа хутшӑнса ӗҫлемелли тытӑмӗсемпе усӑ курса ярса парать.".

**2 статья**

Ҫак Саккун, ҫак Саккунӑн 2019 ҫулхи утӑ уйӑхӗн 1-мӗшӗнче вӑя кӗрекен 1 статйин 4-мӗш пункчӗн "а" ҫум пункчӗн иккӗмӗш абзацӗсӗр пуҫне, ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

|  |  |
| --- | --- |
| Чӑваш Республикин  Пуҫлӑхӗ | М. Игнатьев |

Шупашкар хули